ইউন-সক ইয়ল
ইউন-সক ইয়ল (কোরীয়: 윤석열; হাঞ্জা: 尹錫悅; জন্ম ১৮ই ডিসেম্ব্রে, ১৯৬০) একজন দক্ষিণ কোরীয় রাজনীতিবিদ, প্রাক্তন জন-অভিশংসক ও আইনজীবী, যিনি ২০২২ খ্রিস্টাব্দের মার্চ মাসে দক্ষিণ কোরিয়ার রাষ্ট্রপতি নির্বাচিত হন। এর আগে তিনি ২০১৯ থেকে ২০২১ সাল পর্যন্ত রাষ্ট্রপতি মিন জায়ে-ইনের অধীনে দক্ষিণ কোরিয়ার প্রধান অভিশংসক হিসেবে কাজ করেন। ইউন-সক ইয়ল দক্ষিণ কোরিয়ার রাজধানী সিউল (সউল) নগরীতে জন্মগ্রহণ করেন এবং সউল জাতীয় বিশ্ববিদ্যালয়ে উচ্চশিক্ষা লাভ করেন। দক্ষিণ কোরিয়ার প্রধান অভিশংসক হিসেবে তিনি ২০১৬ খ্রিস্টাব্দে দক্ষিণ কোরিয়ার প্রাক্তন রাষ্ট্রপতি পার্ক গেউন-হিয়েকে ক্ষমতার অপব্যবহারের দায়ে অভিযুক্ত করে দোষী সাব্যস্ত করতে প্রধান ভূমিকা রাখেন। তিনি দক্ষিণ কোরিয়ার রক্ষণশীল পিপল পাওয়ার পার্টির একজন সদস্য হিসেবে ২০২২ সালের রাষ্ট্রপতি নির্বাচনে অংশ নেন এবং স্বল্প ব্যবধানে ডেমোক্রেটিক পার্টির মনোনীত প্রার্থী লি জায়ে-মিউংয়ের বিরুদ্ধে ভোটে নির্বাচিত হন। ২০২২ সালের ১০ই মে তারিখে তিনি দক্ষিণ কোরিয়ার রাষ্ট্রপতি হিসেবে দায়িত্ব পালন শুরু করবেন।